**INSTRUKCIJA** “Par darba algas avansu”

**1.VISPĀRĪGIE JAUTĀJUMI**

* + - 1. Instrukcija nosaka darba algas avansa aprēķināšanas un izmaksas kārtību RP SIA “Rīgas satiksme” (turpmāk – Sabiedrība).
      2. Instrukcijas mērķis ir noteikt Darba likumam un darba koplīgumam atbilstošu un vienotu darba algas avansa izmaksas kārtību tiem Sabiedrības darbiniekiem, kas nav vienojušies ar Sabiedrību par darba atlīdzības izmaksu reizi mēnesī.
      3. Ja darbinieks iesniegumā par darba atlīdzības izmaksas veidu nav norādījis, ka vēlas saņemt darba atlīdzību reizi mēnesī, darbinieks iesniedz šīs Instrukcijas 4.nodaļā noteiktā kārtībā noformētu iesniegumu par darba algas avansu, lūdzot izmaksāt darba algas avansu noteiktā apmērā (turpmāk – pieprasītais darba algas avanss).
      4. Darba algas avansu aprēķina un izmaksā šajā Instrukcijā noteiktā kārtībā reizi mēnesī darba koplīgumā noteiktajā datumā.

**2. DARBA ALGAS AVANSA APMĒRA NOTEIKŠANA**

* + - 1. Pieprasītais darba algas avanss nevar būt mazāks par 10,00 *euro* un nevar būt lielāks par šādu maksimālo procentuālo apmēru attiecīgajai amata grupai:
  1. amata grupai, kurā ietilpst Autostāvvietu un transporta saimniecības transportlīdzekļa vadītāji un sabiedriskā transporta vadītāji (autobusa vadītāji, trolejbusa vadītāji, tramvaja vadītāji, sabiedriskā transportlīdzekļa vadītāji) darba algas avansa maksimālais apmērs ir ne vairāk par **80%** no 2/3 paredzamās darba algas mēnesī;
  2. amata grupai, kurā ietilpst pārējie Sabiedrības darbinieki (izņemot šīs Instrukcijas 5.1.apakšpunktā norādītos darbiniekus), darba algas avansa maksimālais apmērs ir ne vairāk par **60%** no 2/3 paredzamās darba algas mēnesī.
     + 1. Darba algas avansa maksimālā apmēra noteikšanai paredzamo darba algu mēnesī nosaka atbilstoši darbiniekam noteiktajam darba algas veidam:

6.1. darbiniekiem, kuriem noteikta amatalga (tai skaitā amatalga, no kuras katru mēnesi rēķina mainīgu stundas tarifa likmi), paredzamā darba alga mēnesī ir vienāda ar rīkojumā par mēnešalgu noteikto amatalgu;

*, kur*

ALGA paredzamā darba alga mēnesī (euro/mēn.)

AMA amatalga (tai skaitā amatalga, no kuras katru mēnesi rēķina mainīgu stundas tarifa likmi), kas noteikta rīkojumā par mēnešalgu (euro/mēn.)

6.2. darbiniekiem, kuriem noteikta stundas tarifa likme (tai skaitā akorda algas darbiniekiem), paredzamo darba algu mēnesī aprēķina, rīkojumā par mēnešalgu darbiniekam noteikto stundas tarifa likmi reizinot ar 168 stundām atbilstoši šādai formulai:

*, kur*

ALGA paredzamā darba alga mēnesī (euro/mēn.)

STL stundas tarifa likme (tai skaitā akorda algas darbiniekiem), kas noteikta rīkojumā par mēnešalgu (euro/st.)

168 vidējais paredzamais mēnesī nostrādājamo stundu skaits (st.)

* + - 1. Darba algas avansa maksimālo apmēru aprēķina atbilstoši šādai formulai un aprēķināto summu matemātiski noapaļo līdz veseliem desmit vai pieciem *euro*:

*, kur*

AVANSSMAX darba algas avansa maksimālais apmērs (euro);

ALGA paredzamā darba alga mēnesī (euro/mēn.)

% darba algas avansa maksimālais procentuālais apmērs attiecīgajai amata grupai saskaņā ar Instrukcijas 5.punktu (%)

SLODZE darba slodze, uz kādu Instrukcijas 5.2.apakšpunktā norādītās amata grupas darbinieks pieņemts darbā (pilna laika darbiniekam darba slodze ir 1, bet nepilna darba laika darbiniekam darba slodze ir mazāka par 1 atbilstoši darba līguma nosacījumiem). Darba slodze ir 1 darba algas avansa aprēķina vajadzībām šīs Instrukcijas 5.1. amata grupas, kurā ietilpst Autobāzes transportlīdzekļa vadītāji un sabiedriskā transporta vadītāji, darbiniekiem (skaitlis robežās līdz 1)

2/3 pieņemtais vidējais nostrādājamais laiks uz darba algas avansa aprēķināšanas datumu ir 14 kalendāra darba dienas 21 kalendāro darba dienu periodā (14/21=2/3) (skaitlis)

*Piemēri:*

*1.piemērs*

*Ja šīs Instrukcijas 5.1.apakšpunktā noteiktās amata grupas pilna laika darbiniekam noteiktā amatalga, no kuras katru mēnesi rēķina mainīgu stundas tarifa likmi, ir 860,00 euro, darba algas avansa maksimālais apmērs ir 460,00 euro (860,00\*80%\*2/3=458,66**460,00).*

*2.piemērs*

*Ja šīs Instrukcijas 5.2.apakšpunktā noteiktās amata grupas nepilna laika darbiniekam, kas pieņemts darbā uz 0,5 darba slodzēm, noteiktā amatalga, no kuras katru mēnesi rēķina mainīgu stundas tarifa likmi, ir 660,00 euro, darba algas avansa maksimālais apmērs ir 175,00 euro (660,00\*80%\*2/3\*0,5=176,00**180,00).*

*3.piemērs*

*Ja šīs Instrukcijas 5.2.apakšpunktā noteiktās amata grupas pilna laika darbiniekam noteiktā amatalga ir 700,00 euro, darba algas avansa maksimālais apmērs ir 280,00 euro (700,00\*60%\*2/3=280,00).*

*4.piemērs*

*Ja šīs Instrukcijas 5.2.apakšpunktā noteiktās amata grupas pilna laika darbiniekam noteiktā stundas tarifa likme ir 4,00 euro/st., maksimāli piešķiramais avansa apmērs ir 270,00 euro (4,00\*168\*60%\*2/3=268,80* *270,00).*

**3.IZMAKSĀJAMĀ DARBA ALGAS AVANSA APRĒĶINĀŠANAS KĀRTĪBA**

* + - 1. Katru mēnesi pirms darba algas avansa izmaksas Informāciju sistēmu daļa, Grāmatvedība un par darba laika uzskaiti un avansa sarakstu sagatavošanu atbildīgie darbinieki kontrolē, vai darbinieka pieprasītais darba algas avanss nepārsniedz darbiniekam izmaksājamo nopelnīto darba algas avansu no mēneša 1. līdz 20.datumam (to ieskaitot), atbilstoši darbinieka faktiski nostrādātajam laikam.
  1. ja nopelnītais darba algas avanss ir lielāks par darbinieka pieprasīto darba algas avansu, darbiniekam izmaksā pieprasīto darba algas avansu;
  2. ja nopelnītais darba algas avanss ir mazāks par darbinieka pieprasīto darba algas avansu, darbiniekam izmaksā šīs Instrukcijas 9.punktā noteiktajā kārtībā aprēķināto nopelnīto darba algas avansu. Ja aprēķinātais nopelnītais darba algas avanss ir mazāks par 10,00 *euro*, to neizmaksā.

1. Darbiniekam izmaksājamo nopelnīto darba algas avansu aprēķina atbilstoši šādai formulai un summu matemātiski noapaļo līdz veseliem desmit vai pieciem *euro*:

*, kur*

AVANSSNOP nopelnītais darba algas avanss (euro);

ALGANOP darbinieka nopelnītā darba alga laikposmā no mēneša 1. līdz 20.datumam (to ieskaitot), atbilstoši darbinieka faktiski nostrādātajam laikam (bez prombūtnes laika) (euro)

% darba algas avansa maksimālais procentuālais apmērs attiecīgajai amata grupai saskaņā ar Instrukcijas 5.punktu (%)

*Piemērs: ja šīs Instrukcijas 5.1.apakšpunktā norādītais darbinieks, kurš pieprasījis darba algas avansu maksimālajā apmērā 350,00 euro, no 1. līdz 10.datumam ir bijis prombūtnē (atvaļinājums, darba nespēja u.c.), bet no 11. līdz 20.datumam nostrādājis 56 stundas un nopelnījis darba algu 220,08 euro, viņam izmaksājamais nopelnītais darba algas avanss ir 180,00 euro (220,08\*80%=176,064180,00)).*

1. Attiecībā uz tiem Sabiedrības darbiniekiem, par kuriem saņemts tiesu izpildītāja rīkojums, tiesu izpilddokumenti par ieturējumu veikšanu vai Sabiedrības dokuments par ieturējumu veikšanu no Sabiedrības darbinieka darba samaksas, Grāmatvedība darba algas avansu izmaksā ne vairāk par 30% no šajā Instrukcijā noteiktā kārtībā aprēķinātā nopelnītā darba algas avansa, lai nodrošinātu ieturējuma veikšanu Darba likumā un Civilprocesa likumā noteiktajā kārtībā, vai Grāmatvedība nopelnīto darba algas avansu samazina par ieturējuma summu.
2. Attiecībā uz tiem Sabiedrības darbiniekiem, kuri izbeidz darba tiesiskās attiecības pārskata mēnesī, pārskata mēnesī darba algas avansu neizmaksā.

**4.PIETEIKŠANĀS DARBA ALGAS AVANSAM**

1. Darbinieks var pieteikties darba algas avansa izmaksas uzsākšanai, pārtraukšanai vai darba algas avansa apmēra maiņai (tai skaitā vienreizējai maiņai) **vienu reizi laikposmā no mēneša 15.datuma līdz nākamā mēneša 15.datumam**, iesniedzot iesniegumu par darba algas avansu atbilstoši šīs Instrukcijas pielikumā esošajam paraugam.
2. Darbinieka iesniegums par darba algas avansu, kas noformēts, iesniegts un saskaņots atbilstoši šīs Instrukcijas prasībām, ir spēkā līdz jauna iesnieguma iesniegšanai. Ja iesniegums par darba algas avansu ir iesniegts un saskaņots, darbiniekam katru mēnesi nav nepieciešams pieprasīt darba algas avansu vienā un tajā pašā apmērā. Ja darbinieka pieprasītais darba algas avanss ir mazāks par maksimālo apmēru un darbiniekam rodas vienreizēja nepieciešamība saņemt lielāku darba algas avansu, darbiniekam ir tiesības iesniegt jaunu iesniegumu, tajā aizpildot sadaļu par darba algas avansa apmēru attiecīgajā mēnesī un norādot darba algas avansa apmēru turpmākajos mēnešos.
3. Darbinieks iesniegumu par darba algas avansu iesniedz saskaņošanai Personāla pārvaldības daļas, Dokumentu pārvaldības daļas vai citas struktūrvienības atbildīgajam darbiniekam, kurš veic darba laika uzskaiti (turpmāk – personāla administrators), bet administrācijas darbinieki – iesniedz to saskaņošanai Personāla pārvaldības daļas vadošajam darba atlīdzības plānošanas un kontroles speciālistam vai Personāla pārvaldības daļas vadošajam nodarbinātības speciālistam (turpmāk – atbildīgais darbinieks), vai elektroniski iesniedz darbinieku pašapkalpošanās portālā “UKV”, ja šādu iespēju Sabiedrība nodrošina.
4. Personāla administrators vai atbildīgais darbinieks nesaskaņo darbinieka iesniegumu, ja darbinieks darba algas avansu pieprasa lielākā apmērā par maksimālo apmēru vai mazāku par 10,00 *euro*, ko aprēķina šīs Instrukcijas 2.nodaļā noteiktajā kārtībā.
5. Ja personāla administrators vai atbildīgais darbinieks nesaskaņo iesniegumu par darba algas avansu, viņš nekavējoties informē darbinieku un lūdz darbinieku iesniegt jaunu iesniegumu. Ja darbinieks neiesniedz jaunu iesniegumu, darbiniekam darba algas avansu neizmaksā.
6. Ja darbinieks tiek pārcelts darbā citā amatā vai struktūrvienībā, darbiniekam ir pienākums iesniegt jaunu iesniegumu par darba algas avansu.
7. Pēc iesnieguma saņemšanas un saskaņošanas, kā arī šīs Instrukcijas 17.punktā norādītajā gadījumā personāla administrators izdara atzīmi un ievada datus darba laika uzskaites sistēmā (turpmāk – DLUS), ja darba laiku uzskaita DLUS, vai avansa sarakstā, ja darba laiku uzskaita citā informācijas sistēmā, un iesnieguma oriģinālu iesniedz Grāmatvedībā Darba samaksas uzskaites nodaļai. Grāmatvedība nodrošina iesniegumu par darba algas avansu oriģinālu glabāšanu Sabiedrībā noteiktajā kārtībā.
8. Personāla administratoram, kurš darba laiku neuzskaita DLUS, bet citā informācijas sistēmā, ir pienākums uzturēt un pēc katra iesnieguma saņemšanas aktualizēt avansa sarakstu.
9. Šajā Instrukcijā noteiktā darba algas avansa izmaksas kārtība ir spēkā pārskata mēnesī, ja darbinieka iesniegums saņemts līdz pārskata mēneša 15.datumam. Šajā Instrukcijā noteiktā darba algas avansa izmaksas kārtība ir spēkā no nākamā mēneša, ja darbinieka iesniegums saņemts pēc pārskata mēneša 15.datuma.

**5.DARBA ALGAS AVANSA IZMAKSAS KĀRTĪBA**

1. Pēc pārskata mēneša 20.datuma personāla administrators sagatavo avansa sarakstus darba algas avansa izmaksai. Ja darba algas avansa saraksta sagatavošanas termiņš iekrīt sestdienā, svētdienā (turpmāk kopā – brīvdiena) vai svētku dienā, darba algas avansa sarakstu sagatavo nākamajā darbdienā pēc brīvdienas vai svētku dienas:
   1. ja darba laiku uzskaita DLUS, DLUS automātiski sagatavo avansa sarakstu, bet personāla administrators pārbauda un koriģē sagatavotos avansa sarakstus;
   2. ja darba laiku neuzskaita DLUS, personāla administrators sagatavo avansa sarakstu IS attīstības un datu apstrādes daļas noteiktajā kārtībā.
2. Ja darbinieks pārskata mēneša laikā pārcelts no vienas struktūrvienības uz citu struktūrvienību, darbiniekam izmaksājamo nopelnīto darba algas avansa apmēru kontrolē katrā struktūrvienībā atsevišķi atbilstoši šīs Instrukcijas 3.nodaļai, bet avansa sarakstu sagatavo tās struktūrvienības personāla administrators, kurā darbinieks strādā uz darba algas avansa aprēķināšanas datumu (turpmāk šajā punktā – atbildīgais personāla administrators). Šīs struktūrvienības avansa sarakstā atbildīgais personāla administrators darbinieka darba algas avansa summu palielina par tās struktūrvienības darba algas avansa summu, kurā darbinieks strādājis iepriekš, bet pirmās struktūrvienības personāla administrators izslēdz darbinieku no pirmās struktūrvienības avansa saraksta.

*Piemērs: ja darbinieks no 1. līdz 10.datumam ir strādājis Specializētajās remontdarbnīcās, un viņam izmaksājamā darba algas avansa summa ir 30,00 euro, bet no 11. līdz 20.datumam ir strādājis Ceļu saimniecībā, tādejādi viņam izmaksājamā darba algas avansa summa ir 40,00 euro, darbinieku iekļauj Ceļu saimniecības avansa sarakstā, un viņam izmaksājamais nopelnītais darba algas avanss ir 70,00 euro).*

1. Grāmatvedība veic darba algas avansa summas aprēķinu uz avansa aprēķināšanas datumu, izmaksu sarakstu sastādīšanu un izmaksājamo summu pārskaitīšanu datumā, kas garantē darba algas avansa saņemšanu darba koplīgumā noteiktajā termiņā.

Pielikums

Instrukcijai „Par darba algas avansu”

Galvenajam grāmatvedim

\_\_\_\_\_\_\_\_\_\_\_\_\_\_\_\_

<struktūrvienība>

\_\_\_\_\_\_\_\_\_\_\_\_\_\_\_\_

<amata nosaukums>

\_\_\_\_\_\_\_\_\_\_\_\_\_\_\_\_

<vārds, uzvārds>

\_\_\_\_\_\_\_\_\_\_\_\_\_\_\_\_\_

<darba numurs>

**IESNIEGUMS**

Rīgā

20\_\_.gada \_\_\_.\_\_\_\_\_\_\_\_\_\_\_\_\_\_\_\_

Par darba algas avansu

Pamatojoties uz Darba likuma 69. panta pirmo daļu un RP SIA „Rīgas satiksme” 20\_\_\_.gada \_\_\_.\_\_\_\_\_\_\_\_\_ instrukciju Nr.\_\_\_\_\_\_\_\_\_\_\_\_\_\_\_\_\_ “Par darba algas avansu”, lūdzu /atzīmēt vienu/:

☐ katru mēnesi izmaksāt darba algas avansu \_\_\_\_\_\_\_\_\_ euro apmērā;

☐ 20\_\_\_\_\_. gada \_\_\_.\_\_\_\_\_\_\_\_\_\_\_\_ izmaksāt darba algas avansu \_\_\_\_\_\_\_ euro apmērā, bet no nākamā mēneša izmaksāt darba algas avansu \_\_\_\_\_\_\_ euro apmērā;

☐ izmaksāt darba atlīdzību reizi mēnesī, neizmaksājot darba algas avansu;

☐ 20\_\_\_\_\_. gada \_\_\_.\_\_\_\_\_\_\_\_\_\_\_\_ izmaksāt darba algas avansu \_\_\_\_\_\_\_\_\_\_\_\_ euro apmērā, bet no nākamā mēneša izmaksāt darba atlīdzību reizi mēnesī, neizmaksājot darba algas avansu.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

<amata nosaukums> <paraksts> <vārda iniciālis, uzvārds>

SASKAŅOTS:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

<par darba laika uzskaiti atbildīgā

darbinieka amata nosaukums> <paraksts> <vārda iniciālis, uzvārds>